Acennay amqerḥan, Crif Xeddam , yemmut ass n letnayen di Paris, di tudert-is 85 n iseggasen, s waṭan i t-izedɣen aṭas aya. Yessaweḍ ad yessufeɣ tazlit taqbaylit ɣer yal tama di dunit.
Dda Crif deg waggur n furar deg useggas n 1927 deg At Bumesɛud, di tama n Ɛin Lḥemmam di Tizi Wezzu. Asmi i yesɛa 12 n iseggasen di tudert-is, iruḥ ɣer Lezzayer tamneɣt akken ad yexdem d axeddma n yal ass. Syin yunag ɣer Fransa deg useggas n 1947 anda yesnerna deg umecwar n lmuziga n tezlit n Teqbaylit acku yeɣra azawan, uqbel ad d-yuɣal ɣer tmurt deg useggas n 1963 akken ad yexdem di radyu tis-snat anda yettwasen s tedwilt n icennayen n uzekka » anda i d-yessufeɣ aṭas n icennayen imeqranen.
Dda Crif ad d-yaweḍ ɣer tmurt-is ass n lexmis, timḍelt-is ad d-tili ass n lǧemɛa mbaɛd tazalit n lǧmuɛa di taddart-is.
C.W.
kab_Latn kab_Latn kab_Latn pol_Latn